Valabe

Ny valabe dia fomba amam-panaon' ny Malagasy taloha tamin' ny faritra sasany sy tamin' ny fotoam-piravoravoana sasany izay nahazoana manao firaisana ara-nofo malalaka tsy mifidy sarangaRajemisa-Raolison Régis, "Valabe", in Rakibolana malagasy, 1985.Abinal Antoine et Malzac Victorin, "Valabe", Dictionnaire malgache-français, 1888.. Anisan' ny nahitana fanatanterahana ity fomba ity ny Fandroan' andriana tao Imerina sy ny Fitampoha tao amin' ny faritra Menabe teto Madagasikara"Un aspect du Fitampoha - Le Valabe "; madarevues.recherches.gov.mg. 

 Ny hoe valabe 

 Hevitry ny hoe valabe 
Ny valabe dia lazaina ho fombafomba izay tsy miharihary foana ny tena dikany lalina ary mety tsy ho takatra manontolo aza. Izy io dia maneho ny misterin' ny fiainana ary heverina ho fandraisana anjara amin' ny fahavokaran' ny tany sy ny zavaboary rehetra. Tena ilaina izy io ho an' ny fihavaozan' izao rehetra izao sy ny fihavaozan' ny zanak' olombelona rehetra, ​​izay lasa masina sy migavao noho izany. Fanao tany amin' ny faritra maro teto Madagasikara ny valabe na lapabe na tsimandrimandry. 

 Hetsika mandritra ny Valabe 
Mandritra ny valabe dia niniana nikorontana ny lamina ara-piarahamonina mahazatra, ary mety hanana dikany hafa ny hetsika izay heverina ho maloto na tsy voalanjalanja. Mifoha ny filibana ary azo esorina ny lalàn' ny fitondran-tena mahazatra. Nekena vonjimaika ny fahalalahana ara-nofo, izay nahafahan' ny vehivavy manolotra ny tenany manontolo amin' ny lehilahy hafa tsy misy tahotra fahafaham-baraka avy amin' ny vadiny, ary nanan-jo hananao toy izany amin' ny vehivavy hafa koa ny lehilahy.

Maro ny faritra efa niala amin' izany fanao izany, indrindra amin' ny fotoan' ny firavoravoana nentim-paharazana izay anaovana fankalazana fara tampony toy ny famorana faobe na ny fahatsiarovana ny mpanjaka efa niamboho.

 Ny valabe tany amin' ny faritra andrefana 
Ny valabe dia anisan' ny fombafomba misy ifandraisany amin' ny Fitampoha, izay hetsika goavana sy be tsipiriany eo amin' ny fiainan’ ny mponina Sakalava tany Menabe, manasongadina lafiny maro: ara-pôlitika, ara-pivavahana, ara-tsôsialy ary ara-panahy. Amin' ny alina mialoha ny fampandroana ny Dady (taolambalon' ny mpanjaka sakalava) amin' ny Fitampoha dia vonoina ny jiro sy ny afo rehetra. 

Fanompoam-pivavahana lehibe ho an' ny mpanjaka Maroserana ny Fitampoha. Atao amin' ny alalan' ny fanehoana an' ohatra izany: ny fitanjozorana mitondra ny vakoka avy amin' ny razamben' ny mpanjaka. ny fampandroana ny Dady (relikan' ny mpanjaka) ao amin' ny reniranon' i Tsiribihina. Zava-dehibe ity lanonana ity amin' ny fanamafisana ny fahefana sy ny maha ara-dalàna ny mpanjaka. Na dia nihena aza ny sasany amin' ireo fameperana teo amin' izy io tamin' ny alalan' ny fomba môderina sy ny kristianisma, dia mijanona ho andry ijoroan' ny maha Salakalava sy ny rafi-piarahamonina sakalava izy io.

 Ny valabe tany afovoan-tany 
Anisan' ny nahitana fanatanterahana valabe ny Fandroan' andriana tao Imerina"Intervention sociale et évolution des us et coutumes et pratique", feonydemokrasia.mg. Amin' ny alina mialoha ny andro hanatanterahana ny Fandroana, izay fihavaozana ara-tandindona, dia misy ny fanaovana valabeLarson, Pier M. (1999), "A cultural politics of bedchamber construction and progressive dining in Antananarivo: ritual inversions during the fandroana of 1817", in Middleton, Karen (ed.), Ancestors, Power and History in Madagascar, Leiden, The Netherlands: Brill, pp. 37–70, ISBN 978-90-04-11289-6, retrieved March 3, 2010. Fomba mitovitovy amin' io koa ny fiandravasana tany amin' ny faritry ny Betsileo"Il y a 100 ans : Fiandravasana", cultmada.blogspot.com.

Nanomboka tamin-dRadama II (1861-1863), ary indrindra tamin-dRanavalona III (1881-1896), dia tsy nankalazaina intsony ny Fandroana amin' ny Alahamadibe, noho izy nanaraka ny fivavahana kristiana izay nifanohitra amin' ny fanandratana ny sampy masina 12, nifanohitra amin' ny fanaovana lapabe sy tsimandrimandry fanao mandritra ny andro tsy maty, ary amin' ny fanaovana sorona eny amin' ny fasanaMiteraka ady hevitra ny filazana fa nisy "lapabe" na "valabe" tao Imerina. Izao ny fanoherana asetrin' ny olona sasany io lovantsofina io. Ao amin' ny kolontsaina merina nentim-paharazana dia tsy mbola nisy fomba fanao antsoina hoe "lapabe" na "valabe" momba ny firaisana ara-nofo na fitondran-tena maloto. Diso ireo tsaho ireo ary mifanohitra amin' ny soatoavina ananan' ny Merina, indrindra mandritra ny fetin' ny Fandroana, fotoana fanadiovana sy fampihavanana ary firaisana amin' Andriamanitra sy ny razana. Tsy tokony hafangaro amin' ny fomba amam-panao marina ny fihoaram-pefy ataon' ny mpanjaka.. 

 Jereo koa 

 Lapabe

 Tsimandrimandry

 Fiandravasana

 Rohy ivelany 

 Soratra
 "Il y a 100 ans : Fiandravasana", cultmada.blogspot.com
 "Un aspect du Fitampoha - Le Valabe "; madarevues.recherches.gov.mg
 "Il y a 100 ans : Fiandravasana", cultmada.blogspot.com
 "Valabe", tenymalagasy.org
 "Lapa be", tenymalagasy.org
 "Kimandrimandry", tenymalagasy.org
 "Madagascar Valabe, Lapabe, Tsimandrimandry", web.facebook.com
 "Valabe & Lapave - Firaisana  ara-nofo faobe fanaon' ny Ntaolo", web.facebook.com
 "Fomba teto Imerina ihany koa ny Lapabe sy ny Valabe", www.tsidika.mg
 "Tsy nisy teto Imerina ny lapabe na valabe ...", web.facebook.com*
 "Tsimandrimandry na firaisana ara-nofo faobe", web.facebook.com

 Sary
 "Valabe sy lapabe - fomba mamoafady", www.youtube.com
 "Tsimandrimandry na firaisana ara-nofo faobe", www.youtube.com

 Loharano sy fanamarihana